*Projekts*

LATVIJAS REPUBLIKAS MINISTRU KABINETA SĒDES PROTOKOLLĒMUMS

Rīgā Nr. 2019. gada \_\_\_.\_\_\_\_\_\_\_\_\_

.§

**Informatīvais ziņojums**

**“Darba vidē balstīta studiju programma skolotāju sagatavošanai: īstenošana un attīstība”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(...)

1. Pieņemt zināšanai iesniegto informatīvo ziņojumu.
2. Atbalstīt papildu Eiropas Sociālā fonda finansējuma un valsts budžeta līdzfinansējuma piešķiršanu 2 288 176 EUR apmērā, lai īstenotu darba vidē balstītu otrā līmeņa profesionālās augstākās izglītības studiju programmu pedagoga profesionālās kvalifikācijas ieguvei (turpmāk – jaunā DVB studiju programma). Minēto Eiropas Sociālā fonda finansējumu un valsts budžeta līdzfinansējumu nodrošināt no 8.2.1. specifiskā atbalsta mērķa “Samazināt studiju programmu fragmentāciju un stiprināt resursu koplietošanu” (turpmāk – 8.2.1. SAM) otrās kārtas ietvaros pieejamā finansējuma atlikuma 467 884 EUR apmērā, 8.2.1. SAM rezerves finansējuma 672 534 EUR apmērā un 8.2.3. specifiskā atbalsta mērķa “Nodrošināt labāku pārvaldību augstākās izglītības institūcijās” (turpmāk – 8.2.3. SAM) rezerves finansējuma, 1 147 758 EUR apmērā, pārdalot uz 8.2.1. SAM pirmo kārtu.
3. Izglītības un zinātnes ministrijai (turpmāk – ministrija) nodrošināt atbilstošu grozījumu izstrādi un iesniegšanu Ministru kabinetā Ministru kabineta 2018. gada 9. janvāra noteikumos Nr. 27 “Darbības programmas “Izaugsme un nodarbinātība” 8.2.1. specifiskā atbalsta mērķa “Samazināt studiju programmu fragmentāciju un stiprināt resursu koplietošanu” pirmās un otrās projektu iesniegumu atlases kārtas īstenošanas noteikumi” līdz 2020. gada 30. jūnijam par 2020./2021. akadēmiskajā gadā plānotajiem atbalsta pasākumiem un līdz 2021. gada 30. jūnijam par 2021./2022. akadēmiskajā gadā plānotajiem atbalsta pasākumiem. Noteikt, ka izmaksas papildu darbībām, kas atbilstoši informatīvajam ziņojumam paredzētas īstenot 8.2.1. SAM projektā Nr. 8.2.1.0/18/I/004  “Latvijas Universitātes inovatīvas, pētniecībā balstītas studiju virziena “Izglītība, pedagoģija un sports” studiju programmas”, var tikt attiecinātas no Ministru kabineta 2018. gada 9. janvāra noteikumu Nr. 27 “Darbības programmas “Izaugsme un nodarbinātība” 8.2.1.specifiskā atbalsta mērķa “Samazināt studiju programmu fragmentāciju un stiprināt resursu koplietošanu” pirmās un otrās projektu iesniegumu atlases kārtas īstenošanas noteikumi”” grozījumu spēkā stāšanās brīža.
4. Ministrijai nodrošināt atbilstošu grozījumu izstrādi un iesniegšanu Ministru kabinetā Ministru kabineta 2018. gada 9. janvāra noteikumos Nr. 26 “Darbības programmas “Izaugsme un nodarbinātība” 8.2.3. specifiskā atbalsta mērķa “Nodrošināt labāku pārvaldību augstākās izglītības institūcijās” īstenošanas noteikumi” līdz 2020. gada 30. jūnijam, pārdalot nepieciešamo finansējumu 1 147 758 EUR apmērā uz 8.2.1. SAM pirmo kārtu.
5. Ministrijai nodrošināt atbilstošu grozījumu izstrādi un iesniegšanu Ministru kabinetā Ministru kabineta 2018. gada 11. septembra noteikumos Nr. 569 “Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību” līdz 2020. gada 1. jūnijam.
6. Ministrijai izstrādāt un iesniegt Ministru kabinetā darba vidē balstītu studiju programmu normatīvo regulējumu augstākajā izglītībā līdz 2020. gada 31. decembrim.
7. Lai nodrošinātu valsts budžeta finansējuma piešķiršanu 100 budžeta vietām jaunās DVB studiju programmas īstenošanai, sākot ar 2020./2021. akadēmisko gadu, atbalstīt, ka 2020./2021. un 2021./2022. akadēmiskajam gadam valsts budžeta finansējumu nodrošina budžeta programmas 03.00.00 “Augstākā izglītība” ietvaros, pārdalot finansējumu no budžeta apakšprogrammas 03.05.00 “Snieguma finansējums augstskolu stratēģisko mērķu īstenošanai” (2020.gadā 125 000 euro, 2021.gadā 234 413 euro un 2022. gadā 125 000 euro) un  budžeta apakšprogrammas 03.11.00 “Koledžas” (2021.gadā 15 587 euro) uz budžeta apakšprogrammu 03.01.00 “Augstskolas”.
8. Noteikt, ka ministrija iesniedz informatīvo ziņojumu Ministru kabinetam:

8.1. līdz 2021. gada 31. maijam par jaunās DVB studiju programmas līdzšinējiem aprobācijas rezultātiem, tai skaitā efektīvākajiem jaunās DVB studiju programmas komunikācijas kanāliem, studējošo uzņemšanas rezultātiem, valsts budžeta finansētu studiju vietu sadalījumu par augstskolām (t.sk. plānoto pedagogu sagatavošanu pa mācību priekšmetiem vai jomām), finansējuma izlietojumu un turpmāk nepieciešamo rīcību;

8.2. līdz 2022. gada 30. jūnijam par jaunās DVB studiju programmas, tai skaitā indukcijas gada, aprobācijas rezultātiem un turpmāk nepieciešamo rīcību.

Ministru prezidents Arturs Krišjānis Kariņš

Valsts kancelejas direktors Jānis Citskovskis

Izglītības un zinātnes ministre Ilga Šuplinska

Vīzē:

Valsts sekretāre Līga Lejiņa

D. Jansone, 67047785

Dace.Jansone@izm.gov.lv

B. Kukjalko, 26498364

Brigita.Kukjalko@izm.gov.lv

I. Kalva, 67047941

inese.kalva@izm.gov.lv